## Naredba o zabrani uvoza u Republiku Hrvatsku i provoza preko područja Republike Hrvatske domaćih i divljih preživača i genetskog materijala podrijetlom od preživača radi sprječavanja unošenja u Republiku Hrvatsku bolesti plavog jezika

### NN 95/2006 (28.8.2006.), Naredba o zabrani uvoza u Republiku Hrvatsku i provoza preko područja Republike Hrvatske domaćih i divljih preživača i genetskog materijala podrijetlom od preživača radi sprječavanja unošenja u Republiku Hrvatsku bolesti plavog jezika

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**2201**

Na temelju članka 11. stavka 1. točke 18. Zakona o veterinarstvu (»Narodne
novine«, broj 70/97., 105/01. i 172/03.), ministar poljoprivrede, šumarstva i
vodnoga gospodarstva donosi

## NAREDBU

### O ZABRANI UVOZA U REPUBLIKU HRVATSKU I PROVOZA PREKO PODRUČJA REPUBLIKE HRVATSKE DOMAĆIH I DIVLJIH PREŽIVAČA I GENETSKOG MATERIJALA PODRIJETLOM OD PREŽIVAČA RADI SPRJEČAVANJA UNOŠENJA U REPUBLIKU HRVATSKU BOLESTI PLAVOG JEZIKA

I.

Zabranjuje se uvoz u Republiku Hrvatsku i provoz preko područja Republike
Hrvatske:
a) živih domaćih i divljih preživ¸ača;
b) embrija/jajnih stanica preživača;
c) sjemena za umjetno osjemenjivanje preživača;
radi sprječavanja unošenja u Republiku Hrvatsku bolesti plavog jezika.
Zabrana iz stavka prvog ove točke ne odnosi se na pošiljke živih preživača
namijenjenih isključivo za klanje, embrija/jajnih stanica i sjemena za umjetno
osjemenjivanje preživača koji potječu iz drugih zemalja a provoze se preko
područja navedenih u točki II. ove Naredbe, pod uvjetom da se prevoze u
zapečaćenim kamionima s navedenim brojem plombe. Broj plombe mora biti upisan u
veterinarsko – zdravstvenu svjedodžbu (certifikat) i plomba mora ostati
netaknuta do dolaska na odredišni ulazni granični veterinarski prijelaz.

II.

Zabrana navedena u točki I. ove Naredbe primjenjuje se na pošiljke podrijetlom
iz sljedećih zemalja, odnosno njihovih regija:
Albanija
Belgija
Bosna i Hercegovina
Brazil
Bugarska – regije Burgas, Kardjali, Hasskovo i Iambol
Cipar
Dominikanska Republika
Francuska – regije Porto Vecchio, Cauro Sartene i Prunelli-di Casacconi
Grčka
Honduras
Italija – regije Abruzzo, Basilicata, Calabria, Campania, Lazio, Marche, Molise,
Puglia, Sardegna, Sardinia, Sicilia, Toscana i Umbria
Izrael
Južnoafrička Republika
Kina
Luksemburg
Makedonija
Maroko
Meksiko
Namibija
Nizozemska
Njemačka
Panama
Paragvaj
Peru
Portugal – regija Alentejo
Srbija i Crna Gora
Španjolska – regije Andalusia, Castilla – La Mancha, Ceuta, Extramandura i
Madrid Tunis
Turska.

III.

Danom stupanja na snagu ove Naredbe prestaje važiti Naredba o zabrani uvoza u
Republiku Hrvatsku i provoza preko područja Republike Hrvatske domaćih i divljih
preživača i genetskog materijala podrijetlom od preživača radi sprječavanja
unošenja u Republiku Hrvatsku bolesti plavog jezika (»Narodne novine« br.
23/06.).

IV.

Ova Naredba stupa na snagu danom objave u »Narodnim novinama«.

Klasa: 322-01/06-01/558
Urbroj: 525-06-06-01
Zagreb, 21. kolovoza 2006.

Ministar
**Petar Čobanković**, v. r.

Naredba, NN 95/2006-2201
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)